open-index/open-wikipedia-markdown huggingface dataset:
אילריון פבליוק

**אילריון סטניסלבוביץ' פבליוק** (נולד ב־14 במאי 1980, סקאדובסק, מחוז חרסון, אוקראינה הסובייטית, ברית המועצות) — סופר, עיתונאי, במאי סרטי תעודה ומפיק אוקראיני. מכהן כראש מחלקת העיתונות וההסברה במשרד ההגנה האוקראיני, חייל בדרגת סֶגֶן בצבא אוקראינה (מאז 2023), לוחם במלחמת אוקראינה–רוסיה.

בשנת 2015 השתתף בלחימה בסכסוך האוקראיני-רוסי כחלק מגדוד המתנדבים "הרפּוּן". לאחר תחילת הפלישה הרוסית הכוללת לאוקראינה, התגייס לאחת מיחידות המודיעין הצבאי של משרד ההגנה של אוקראינה.

## חייו
נולד בשנת 1980 במחוז חרסון בעיר סקדובסק. משנת 1987 ועד 1997 התגוררה המשפחה במזרח הרחוק הרוסי, באי סחלין. לאחר שובה לאוקראינה, השתקעה המשפחה בעיר לוהנסק שבמזרח אוקראינה.

שם סיים פבליוק בשנת 2001 לימודי עיתונאות באוניברסיטה הלאומית המזרחית של אוקראינה על שם ולדימיר דאל. באותה שנה עבר לגור בקייב, החל לעבוד ככתב בינלאומי, והתמחה בסכסוך הישראלי-ערבי.

### טלוויזיה
בתחילת 2010 הצטרף למחלקת התעודה והפרויקטים האמנותיים בערוץ הטלוויזיה האוקראיני "1+1" בתפקיד מפיק. בשנת 2011, נמנה עם חבר השופטים בטקס פרסי האמי האמריקאי ה-63. בדצמבר 2011 התפטר מן הערוץ, יחד עם שאר הצוות.

פבליוק יזם, הפיק, וביים בין היתר את סרטי התעודה הבאים: "קוד האומה"; "זומבים מצויים. איך שקרים עובדים"; "זומבים 2. שטיפת מוח"; "אבק תכלת".

### כתיבה
נכון ל־2025 חיבר פבליוק שלושה רומנים. כולם ראו אור בלביב, בהוצאת הספרים האוקראינית Old Lion Publishing House￼.

בשנת 2018 ראה אור רומן הביכורים שלו, "אפר לבן" (באוקראינית: Білий попіл), סיפור בלשי בסגנון נואר עם התייחסות לסיפור האימה "וִייְ" מאת ניקולאי גוגול.

בשנת 2019 פרסם רומן שני, הפעם בסוגת המדע הבדיוני, בשם "ריקוד השוטה" (באוקראינית: Танець недоумка). באותה שנה נבחר הספר לרשימה הקצרה לפרס ספר השנה של ה-BBC באוקראינה.

בשנת 2020 ראה אור רומן שלישי, מותחן פסיכולוגי בשם "אני רואה שאתה מתעניין בחושך". הספר נכלל ברשימה הקצרה לפרס ספר השנה של ה-BBC באוקראינה לאותה שנה, ובשנת 2023 עמד בראש רשימת המכירות הגבוהות ביותר של בית ההוצאה.

פבליוק שותף בבעלות חברת ההפקות Ivory Films.

### חיי משפחה
פבליוק נשוי, ואב לחמישה ילדים.

## סרטיו
* 2007 : "גן האכזריות"— יוצר.
* 2007 : "משרתים את ברית המועצות?"— יוצר.
* 2008 : "כתות. שליטה מוחית"— יוצר.
* 2008 : "סודות הגירעון הסובייטי"— יוצר.
* 2009 : "העולם הבא. חלומות"— יוצר.
* 2010 : "רמה סודית 18"— מפיק, תסריטאי.
* 2012 : "דנ"א. דיוקן של אומה"— מפיק, תסריטאי.
* 2013 : "דנ"א 2. "בחיפוש אחר אישה"— מפיק, תסריטאי.
* 2014 : "קוד לאומי"— יוצר.
* 2014 : "כוכב הקופים: לאן הולכים ילדים חכמים?"— יוצר.
* 2015 : "זומבים רגילים. איך שקרים עובדים"— יוצר.
* 2016 : "אבק תכלת"— יוצר.
* 2018 : "זומבים 2. שטיפת מוח"— יוצר.

## קישורים חיצוניים
* סיפור הרקע של "White Ashes" ודמויותיו (באוקראינית) 
* אילריון פבלוק: "לקחתי את המפלצות של ניקולאי גוגול והעברתי אותן לתוך אנשים" (באוקראינית) 
* מחלקת העיתונות והמידע של משרד ההגנה של אוקראינה (באוקראינית)
* שוחחנו עם הסופר אילריון פאבליוק / אוקרינפורם, 25/09/2020 (באוקראינית) 
* אילריון פאבליו: כשהמלחמה "נגמרת", איך לדבר על אובדן, "אני רואה שאתה מתעניין בחושך" / ראיון עם ערוץ היוטיוב "אף אחד לא יצפה בזה". (באוקראינית)

## הערות שוליים

קטגוריה:קולנוע באוקראינה
קטגוריה:סופרים אוקראינים
קטגוריה:תסריטאי טלוויזיה
קטגוריה:במאי טלוויזיה
קטגוריה:מפיקי טלוויזיה
קטגוריה:ילידי 1980
לא להמציא (שיר של דודא)

"**לא להמציא**" הוא שיר שהוקלט על ידי הראפר הישראלי דודא. הוא יצא לאור ב-12 בינואר 2025 בהוצאה עצמית יחד עם רצועות אלבומו השני של דודא, "שקוף".

## רקע וכתיבה
"לא להמציא" נכתב על ידי רביד פלוטניק ודודא, שגם הלחין והפיק את הרצועה. השיר עוסק בקשר מורכב בין גבר לאישה שמכירה אותו לעומק — אהבה ארוכה, מלאה בטעויות, רגעים יפים וגם התבגרות כואבת. הדובר מודה שיש ביניהם חיבור עמוק, היא שם לצידו לאורך השנים, תומכת ומכילה גם כשקשה לו, גם כשהוא טועה. למרות כל זאת, הוא נשאב לפרקים של בלבול, בריחה ואפילו בגידה רגשית, ומתקשה להחזיק את עצמו ממוקד. דרך הדימויים האישיים, הוא מתאר גם את הכאב הפנימי וגם את הדיאלוג המתמשך שלא מגיע להשלמה מלאה.

עם זאת, השיר אינו סתם וידוי, אלא סוג של מכתב פרידה רך: הכרה בטעויות, ניסיון לבקש סליחה, והבעת תודה. הוא מתאר את הדרך שעבר בזכותה, את התמיכה שהיא העניקה לו ואת הדרך שבה היא אפשרה לו להתפתח.

## הצלחה מסחרית
"לא להמציא" הפך ללהיט בישראל, והגיע בשיאו למקום התשיעי במצעד של "היטליסט", המבוסס על נתוני הסטרימינג השבועיים במדינה.

## מיקומי שיא

## הערות שוליים

קטגוריה:שירים בעברית
קטגוריה:שירים שנכתבו על ידי רביד פלוטניק
קטגוריה:סינגלים שהגיעו למקום הראשון במצעד הרשמי של גלגלצ
Reform UK

**Reform UK** (בתרגום חופשי לעברית: **מפלגת הרפורמה הבריטית**) היא מפלגה ימנית פופוליסטית אשר בסיסה בממלכה המאוחדת. יו"ר המפלגה הוא נייג'ל פרג'. למפלגה יש חמישה מושבים (MP) בפרלמנט הבריטי, ומושב אחד באספת לונדון.

המפלגה הוקמה בנובמבר 2018 ונקראה Brexit Party (מפלגת הברקסיט). המפלגה תמכה בפרישת הממלכה המאוחדת מהאיחוד האירופי, אירוע שקיבל את הכינוי "Brexit".  הממלכה המאוחדת יצאה מהאיחוד האירופי בינואר 2020. שנה לאחר מכן, בינואר 2021 שונה שם המפלגה ל-"Reform UK". במהלך מגפת הקורונה בממלכה המאוחדת תמכה המפלגה בסגר. מאז 2022, המפלגה מוציאה קמפיינים הנוגעים בהפחתת הגירה אל תוך בריטניה, תמיכה במיסוי נמוך, הלאמה של מים ואנרגיה, והתנגדות לנטו אפס פליטות.

פראג' מנהיג המפלגה, היה יו"ר UKIP (מפלגת העצמאות של הממלכה המאוחדת) בין 2010 ל-2016. מפלגה אשר ידועה בגישה האירוסקפטית שלה.

## קישורים חיצוניים
* 

## הערות שוליים

קטגוריה:מפלגות שהוקמו ב-2018
קטגוריה:מפלגות אירוסקפטיות בממלכה המאוחדת
קטגוריה:פרישת הממלכה המאוחדת מהאיחוד האירופי
מקסימיליאן ארפסטן

**מקסימיליאן מייקל ארפסטן** (באנגלית: **Maximilian Michael Arfsten**; נולד ב-19 באפריל 2001 בפרזנו שבקליפורניה, ארצות הברית) הוא כדורגלן אמריקאי המשחק בעמדת קשר הכנף בקבוצת קולומבוס קרו מה-MLS ובנבחרת ארצות הברית.

## קריירת מועדונים
ארפסטן גדל במחלקת הנוער של קליפורניה אודיסיי, ובהמשך שיחק בקבוצת הכדורגל של אוניברסיטת קליפורניה בדייוויס. בשנת 2022 עזב את האוניברסיטה בשלב מוקדם, על-מנת לשחק כדורגל מקצועני, והצטרף לקבוצת המילואים של סן חוזה ארת'קווייקס, במדיה ערך 24 הופעות ליגה והבקיע תשעה שערים.

בחודש דצמבר 2022 פורסם כי ארפסטן יהיה זמין לבחירה בסופרדראפט של ה-MLS לקראת עונת , וב-21 בדצמבר נבחר בבחירה 14 על-ידי קולומבוס קרו. ב-21 בפברואר 2023 חתם על חוזה לשנתיים במועדון. ב-25 במרץ ערך את הופעת הבכורה שלו במועדון, כשהבקיע את השער האחרון בניצחון 6-1 על אטלנטה יונייטד במסגרת הליגה. הוא זכה עם המועדון בגביע ה-MLS בעונת 2023, ובגביע הליגות בעונת .

## קריירה בין-לאומית
ב-18 בינואר 2025 ערך ארפסטן את הופעת הבכורה שלו בנבחרת ארצות הברית, בניצחון 3-1 על נבחרת ונצואלה במשחק ידידות.

## תארים
;קולומבוס קרו
* גביע ה-MLS (1): 2023
* גביע הליגות (1): 2024

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני קולומבוס קרו
קטגוריה:כדורגלני נבחרת ארצות הברית
קטגוריה:כדורגלני גביע הזהב 2025
קטגוריה:אמריקאים שנולדו ב-2001
אפריין אלברס

**אפריין אלברס** (בספרדית ובאנגלית: **Efraín Álvarez**; נולד ב-19 ביוני 2002 באיסט לוס אנג'לס שבקליפורניה, ארצות הברית) הוא כדורגלן מקסיקני-אמריקאי המשחק בעמדת קשר הכנף בקבוצת קלוב טיחואנה מליגת העל המקסיקנית ובנבחרת מקסיקו.

## קריירת מועדונים
אלברס גדל במחלקת הנוער של לוס אנג'לס גלאקסי, ובשנת 2017 החל לשחק בקבוצת המילואים של המועדון. בשנת 2019 החל לשחק בקבוצה הראשונה של המועדון במסגרת ה-MLS, ובסך הכל ערך 95 הופעות ליגה במדי המועדון, בהן הבקיע ששה שערים.

ב-8 בספטמבר 2023 חתם בקלוב טיחואנה מליגת העל המקסיקנית.

## קריירה בין-לאומית
בחודש מרץ 2021 זומן אלברס לראשונה לסגל נבחרת מקסיקו, לקראת משחקי הידידות נגד נבחרות ויילס וקוסטה ריקה. ב-30 במרץ ערך את הופעת הבכורה שלו בנבחרת, בניצחון 0–1 על נבחרת קוסטה ריקה.

הוא היה חלק מסגל נבחרת מקסיקו בטורניר גביע הזהב של CONCACAF בשנת 2021, וערך שתי הופעות במסגרת הטורניר.

ב-31 במאי 2024 הבקיע את שער הבכורה שלו בנבחרת, בניצחון 0–1 על נבחרת בוליביה במשחק ידידות.

## תארים
;נבחרת מקסיקו
* ליגת האומות של CONCACAF (1): 2024/2025

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני לוס אנג'לס גלאקסי
קטגוריה:כדורגלני טיחואנה
קטגוריה:כדורגלני נבחרת מקסיקו
קטגוריה:כדורגלני גביע הזהב 2021
קטגוריה:כדורגלני גביע הזהב 2025
קטגוריה:מקסיקנים שנולדו ב-2002
קטגוריה:אמריקאים שנולדו ב-2002
פיליפ בלוש

**פיליפ בלוש** (בסרבית: **Filip Baloš**; נולד ב-18 במרץ 2001) הוא זמר, מלחין וצייר סרבי. הוא מוכר בזכות השתתפותו בתחרויות *Pesma za Evroviziju*, הקדם הלאומי הסרבי לאירוויזיון, ובזכות עיסוקו המקביל בתחום האמנות הפלסטית.

## שנותיו הראשונות
בלוש נולד במשפחה העוסקת במוזיקה ובאמנויות הבמה. כבר בגיל ארבע החל לגלות עניין בציור ובמוזיקה. כילד השתתף בפסטיבלים מוזיקליים שונים.

בשנת 2016 החל ללמוד בתיכון לעיצוב "בוגדן שופוּט" (Bogdan Šuput) בנובי סאד, והשתתף בתערוכות קבוצתיות ובמושבות ציור. בשנת 2020, עם סיום לימודיו בתיכון, נרשם ללימודי ציור באקדמיה לאמנויות בנובי סאד, שם הוא לומד מ-2022 באופן רציף.

## קריירה
בשנת 2019 זכה בתואר "Play Star" של תחנת הרדיו "רדיו פליי", במסגרת תחרות שבה התבקשו המתמודדים להקליט גרסת כיסוי לשיר לבחירתם. בלוש הקליט את השיר "Breathin" של אריאנה גרנדה משנת 2018. בעקבות הזכייה הקליט את שירו המקורי "Pomereno" ("הוזז").

בשנת 2022 הקליט גרסת כיסוי לשירה של קונסטרקטה "Mekano" ("רך") יחד עם ההרכב זמליה גרובה!. הביצוע זכה לשבחים, בין היתר מהזמרת קים פטרס.

ב-9 בינואר 2023 נחשף כי בלוש יתמודד בקדם הסרבי לאירוויזיון 2023 עם השיר "Novi plan, drugi san" ("תוכנית חדשה, חלום אחר"). הוא כתב את מילות השיר, הלחין ועיבד אותו. לדבריו, השיר נכתב בהשראת אחיו, שחווה פרידה רגשית אך הצליח להתאושש ולהתמקד ביעדים חדשים. את ההופעה ביצע לצד הרקדן קוסט מוסו, שהתפרסם בזכות השתתפותו עם קונסטרקטה באירוויזיון 2022. בלוש עלה לגמר כתוצאה מהדירוג בחצי הגמר הראשון, בו דורג רביעי. בגמר קיבל 8 נקודות מהשופטים (מקום שלישי) ו-7 נקודות מהקהל (מקום רביעי), ודורג במקום הרביעי בסך הכול.

בדצמבר 2023 הוכרז כי ישתתף גם ב-*Pesma za Evroviziju '24* עם השיר "Duga je noć" ("הלילה ארוך"), אך לא הצליח להעפיל לגמר התחרות.

## קישורים חיצוניים

## הערות שוליים

קטגוריה:זמרים סרבים
קטגוריה:ציירים סרבים
קטגוריה:סרבים שנולדו ב-2001
פידל אמבריס

**פידל דניאל אמבריס גונסאלס** (בספרדית: **Fidel Daniel Ambríz González**; נולד ב-21 במרץ 2003 בלאון שבגואנחואטו, מקסיקו) הוא כדורגלן מקסיקני המשחק בעמדת הקשר האחורי בקבוצת מונטריי מליגת העל המקסיקנית ובנבחרת מקסיקו.

## קריירת מועדונים
אמבריס גדל במחלקת הנוער של לאון, ובשנת 2019 החל לשחק בקבוצה הבוגרת של המועדון במסגרת ליגת העל המקסיקנית. בסך הכל ערך 92 הופעות ליגה במדי המועדון, בהן הבקיע שבעה שערים.

ב-28 באוגוסט 2024 חתם במונטריי מליגת העל המקסיקנית.

## קריירה בין-לאומית
ב-31 במאי 2024 ערך אמבריס את הופעת הבכורה שלו בנבחרת מקסיקו, בניצחון 1-0 על נבחרת בוליביה במשחק ידידות.

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני לאון
קטגוריה:כדורגלני מונטריי
קטגוריה:כדורגלני נבחרת מקסיקו
קטגוריה:מקסיקנים שנולדו ב-2003
פילארי

**פיליפ מרינקוב** (בסרבית: **Филип Маринков**; נולד ב-1999), הידוע בשם הבמה **פילארי**, הוא זמר, כותב שירים ומשפיען סרבי.

## קריירה
את השכלתו המוזיקלית רכש בבית הספר למוזיקה "סטנקוביץ'" בבלגרד במגמת הקונטרבס. לאחר מכן המשיך להתמחות במוזיקה בבית הספר הקיץ הבין-לאומי למוזיקה בפוצ'ישטה שבקרואטיה.

פילארי התפרסם כבר בתחילת דרכו, כאשר השתתף בפסטיבלים ברומניה, מלטה, סלובניה ואוסטריה. את פריצתו לקהל המקומי עשה באמצעות הרשתות החברתיות, ובעיקר טיקטוק: במרץ 2023 עמד מניין עוקביו על כ-120,000, ומאז חצה את רף ה-170,000.

ב-9 בינואר 2023 נחשף כי יתמודד בתחרות *Pesma za Evroviziju '23* עם השיר "Posle mene" ("אחרי"). הוא העפיל מהחצי-גמר השני לגמר התחרות שנערך ב-2 במרץ 2023. הוא שב והשתתף בקדם גם בשנים 2024 ו-2025. מאוחר יותר ב-2023 הופיע בטקס פרסי המוזיקה *MAC 2023*, עם השיר "U tami" ("בחשכה") בליווי רקדנים, וביום השני של האירוע עורר עניין רב בזכות הופעתו האמנותית והבולטת על השטיח האדום.

פילארי מזוהה גם עם סגנון אופנתי מובהק ופורץ דרך, אותו הוא מעצב בעצמו. הסגנון שלו זיכה אותו בשיתופי פעולה בינלאומיים עם מותגי אופנה שונים. בנובמבר 2023 הופיע כאורח בתצוגת שבוע האופנה של בלגרד במופע "Back to the 80's", וביצע את השיר "Ljuljaj me nežno" של אוליבר מנדיץ'. ביוני 2023 הופיע על שער מגזין האופנה האיטלקי *GMARO*.

מעבר לעיסוקיו במוזיקה ואופנה, פילארי פועל לקידום אורח חיים בריא ברשתות החברתיות, ומדגיש את חשיבות הטיפוח האישי, תזונה נכונה ופעילות גופנית. הוא נחשב לאחת הדמויות הציבוריות הבולטות בסרביה המקדמות זכויות אדם וזכויות קבוצות מיעוט, תוך דגש על ערכים של שוויון, קבלה וגיוון.

## הערות שוליים

קטגוריה:זמרים סרבים
קטגוריה:טיקטוקרים
קטגוריה:סרבים שנולדו ב-1999
אטסון איון

**אטסון איון קלדרון** (בספרדית: **Ettson Ayón Calderón**; נולד ב-26 במרץ 2001 בטיחואנה שבבאחה קליפורניה, מקסיקו) הוא כדורגלן מקסיקני המשחק בעמדת החלוץ בקבוצת לאון מליגת העל המקסיקנית ובנבחרת מקסיקו.

## קריירת מועדונים
איון גדל במחלקת הנוער של טיחואנה, וב-24 באוקטובר 2021 ערך את הופעתו היחידה בקבוצה הבוגרת של המועדון, בהפסד 3-1 לאוניברסידד נסיונל במסגרת המחזור ה-15 בליגת העל המקסיקנית לעונת .

בהמשך שיחק בקרטרו מליגת העל המקסיקנית, במדיה ערך 45 הופעות ליגה והבקיע שמונה שערים.

ב-1 ביולי 2024 חתם בלאון מליגת העל המקסיקנית.

## קריירה בין-לאומית
ב-31 במאי 2024 ערך אמבריס את הופעת הבכורה שלו בנבחרת מקסיקו, בניצחון 1-0 על נבחרת בוליביה במשחק ידידות.

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:חלוצי כדורגל מקסיקנים
קטגוריה:כדורגלני טיחואנה
קטגוריה:כדורגלני קרטרו
קטגוריה:כדורגלני לאון
קטגוריה:כדורגלני נבחרת מקסיקו
קטגוריה:מקסיקנים שנולדו ב-2001
מוסעב אל-ג'וויר

**מוסעב פהד אל-ג'וויר** (בערבית: **مصعب فهد الجوير**, בתעתיק מדויק: **מצעב פהד אלג'ויר**; נולד ב-20 ביוני 2003 בריאד שבערב הסעודית) הוא כדורגלן סעודי המשחק בעמדת הקשר בקבוצת א-שבאב מליגת העל הסעודית, בהשאלה מאל-הילאל, ובנבחרת ערב הסעודית.

## קריירת מועדונים
אל-ג'וויר גדל במחלקת הנוער של אל-הילאל, ובשנת 2021 הצטרף לקבוצה הבוגרת של המועדון. ב-8 באוגוסט 2021 חתם על חוזה מקצועני ראשון במועדון. ב-13 בספטמבר ערך את הופעת הבכורה שלו במועדון, בניצחון 2-0 על אסתקלאל טהראן במסגרת שמינית גמר ליגת האלופות האסייתית לעונת . ב-4 בנובמבר ערך את הופעת הבכורה שלו בליגת העל הסעודית, בניצחון 2-0 על דמכ במסגרת המחזור ה-11 לעונת , בו הבקיע את שער הבכורה שלו במועדון.

ב-12 בינואר 2024 חידש את חוזהו באל-הילאל, והושאל לא-שבאב מליגת העל הסעודית עד לתום עונת 2023/2024. ב-1 בספטמבר 2024 הצטרף למועדון בהשאלה נוספת, למשך עונת .

## קריירה בין-לאומית
ב-6 בינואר 2023 ערך אל-ג'וויר את הופעת הבכורה שלו בנבחרת ערב הסעודית, כשהבקיע שער בניצחון 2-0 על נבחרת תימן במסגרת שלב הבתים של גביע המפרץ לאומות לשנת .

## תארים
;אל-הילאל
* אליפות ערב הסעודית (1): 2021/2022
* גביע המלך הסעודי (1): 2021/2022
* הסופר קאפ הסעודי (2): 2021, 2024
* ליגת האלופות האסייתית (1): 2021

## קישורים חיצוניים

## הערות שוליים

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני אל-הילאל
קטגוריה:כדורגלני א-שבאב (ריאד)
קטגוריה:כדורגלני נבחרת ערב הסעודית
קטגוריה:סעודים שנולדו ב-2003
עונת 2003/2004 בליג 1

**עונת 2003/2004 בליג 1** (בצרפתית: **Ligue 1**, או בשמה המלא: **Championnat de France de football**) הייתה העונה ה-66 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור: **LFP).** העונה החלה ב-1 באוגוסט 2003 והסתיימה ב־23 במאי 2004.

ליון זכתה באליפות בפעם השלישית בתולדותיה ובפעם השלישית ברציפות. בסיום העונה ירדו לליג 2 הקבוצות גנגאן, לה מאן ומונפלייה.

שחקנה הצרפתי של אוסר ג'יבריל סיסה זכה בתואר מלך השערים עם 26 כיבושים.

## קבוצות
בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.

הקבוצות טולוז, לה מאן ומץ הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות לה האבר, סדאן וטרואה שירדו לליגת המשנה בסיום עונת 2002/2003.

הקבוצות:

* אוסר
* אז'אקסיו
* בורדו
* בסטיה
* גנגאן
* טולוז
* לאנס
* לה מאן
* ליון
* ליל
* מונפלייה
* מונקו
* מץ
* מרסיי
* נאנט
* ניס
* סושו
* פריז סן ז'רמן
* רן
* שטרסבורג
## טבלת הליגה

## סטטיסטיקות

### מלכי השערים

## קישורים חיצוניים

*  

## הערות שוליים

קטגוריה:עונות בליג 1
קטגוריה:2003 בצרפת
קטגוריה:2004 בצרפת
קטגוריה:תחרויות כדורגל ב-2003
קטגוריה:תחרויות כדורגל ב-2004
דוד קודריאביצקי

**דוד אברמוביץ' קודריאביצקי** (ברוסית **Давид Абрамович Кудряви́цкий**; 7 בפברואר 1919 – 1 באוקטובר 1943) היה קצין יהודי-סובייטי אשר השתתף במלחמת העולם השנייה וזכה לאות גיבור ברית המועצות על חלקו בקרבות לצליחת נהר הדנייפר.

## קורות חיים
נולד במשפחת איכרים יהודית בעיירה חיסלוויצ'י שבמחוז סמולנסק. כשהיה דוד בן 9, עברה המשפחה לחצי האי קרים. לאחר סיום בית ספר, למד במכללה לחקלאות. בשנת 1939 החל בלימודי גאולוגיה בעיר סברדלובסק. בשנת 1940 גויס לשירות חובה בצבא האדום. שירת במחוז הצבאי של עבר הקווקז.

בספטמבר 1941 הועבר עם יחידתו לחזית קלינין, לחם כצלף ולאחר מכן כמפקד כיתה ביחידת חיל רגלים. בשנת 1942 סיים קורס קצינים מזורז. בקיץ 1943 מונה למפקד פלוגה. דוד קודריאביצקי הצטיין בקרבות בבעת חציית נהר דנייפר במחוז משנה לויאו שבבלארוס. ב־29 בספטמבר 1943, צלח עם פלוגתו את הנהר והצליח להשתלט על עמדות גרמניות בגדה המערבית של הנהר. הפלוגה בפיקודו נלחמה בעמדות אלו ומנה מהכוחות הגרמנים להשתלט עליהן חזרה ולהדוף את לוחמי הצבא האדום לתוך הנהר. ב-1 באוקטובר 1943 נפל דוד קודריאביצקי, כאשר הוביל את פלוגתו להתקפת נגד. על גבורתו בקרבות אלו ב-15 בינואר 1944 הוענק לו תואר גיבור ברית המועצות, לאחר מותו.

## קישורים חיצוניים
* ביוגרפיה של דוד קודריאביצקי באתר "גיבורי המדינה" 
* ביוגרפיה באתר המוקדש ליהודים, לוחמי הצבא האדום במלחמת העולם השנייה 

קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:יהודים אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1919
קטגוריה:סובייטים שנפטרו ב-1943
סעד אאל מוסא

**סעד מוחמד מספר אאל מוסא אל-קחטאני** (בערבית: **سعد محمد مسفر آل موسى القحطاني**, בתעתיק מדויק: **סעד מחמד מספר אל מוסא אלקחטאני**; נולד ב-10 בדצמבר 2002 בדמאם שבערב הסעודית) הוא כדורגלן סעודי המשחק בעמדת הבלם בקבוצת אל-איתיחאד מליגת העל הסעודית ובנבחרת ערב הסעודית.

## קריירת מועדונים
אאל מוסא נולד בדמאם שבערב הסעודית, וגדל במחלקת הנוער של אל-איתיפאק. ב-3 בפברואר 2021 חתם על חוזה מקצועני ראשון במועדון. ב-15 בדצמבר 2022 ערך את הופעת הבכורה שלו במועדון, בתיקו 0-0 נגד דמכ במסגרת המחזור התשיעי בליגת העל הסעודית לעונת . בסך הכל ערך 20 הופעות ליגה במדי אל-איתיפאק.

ב-17 בינואר 2024 הושאל לאל-איתיחאד מליגת העל הסעודית עד לתום עונת 2023/2024. ב-4 ביוני 2024 חתם על חוזה קבוע במועדון.

## קריירה בין-לאומית
ב-28 בדצמבר 2024 ערך אאל מוסא את הופעת הבכורה שלו בנבחרת ערב הסעודית, בניצחון 3-1 על נבחרת עיראק במסגרת גביע המפרץ לאומות .

## קישורים חיצוניים

## הערות שוליים

קטגוריה:כדורגלנים סעודים
קטגוריה:בלמי כדורגל סעודים
קטגוריה:כדורגלני אל-איתיפאק
קטגוריה:כדורגלני אל-איתיחאד
קטגוריה:כדורגלני נבחרת ערב הסעודית
קטגוריה:סעודים שנולדו ב-2002
ריצ'רד ויינברג

**ריצ'רד** "**דיק**" **ויינברג** (באנגלית: **Richard** "**Dick**" **Weinberg**; 23 במרץ 1928 – 5 בדצמבר 2024) היה שחיין יהודי-אמריקאי. אלוף המכללות במשחה ל-50 יארד חופשי (1947 ו-1949) ובמשחה ל-100 יארד חופשי (1947) ושותף לשיא עולם במשחה שליחים 3x100 יארד מעורב.

## ביוגרפיה
ויינברג נולד וגדל בקלמזו, מישיגן למשפחה יהודית, בנם של פלורנס ורלף ויינברג. למד באוניברסיטת מישיגן.

בשנים 1944 ו-1945 זכה באליפות מישיגן במשחים ל-50 יארד חופשי ול-100 יארד חופשי.

### 1947
באליפות המכללות שנערכה בסיאטל במרץ 1947 זכה ב-3 מדליות זהב, במשחה ל-50 יארד חופשי בתוצאה של 23.3 שניות, במשחה ל-100 יארד חופשי בתוצאה של 52.2 שניות ובמשחה שליחים 3x100 יארד מעורב ביחד עם הארי הולידיי ובוב סול בשיא עולם חדש של 2:54.9 דקות.

### 1948
במבחנים האמריקאים לאולימפיאדת לונדון שנערכו בדטרויט, מישיגן ביולי אותה שנה הוא היה חולה ושחה 100 מטר חופשי בתוצאה של 1:01.8 דקות ובמשחה ל-200 מטר חופשי תוצאה של 2:20 דקות, תוצאות חלשות עבורו ולא נכלל במשלחת האמריקאית למשחקים האולימפיים.

### 1949
באליפות המכללות שנערכה בצ'אפל היל, קרוליינה הצפונית במרץ 1949 זכה במדליית זהב, במשחה ל-50 יארד חופשי בתוצאה של 23.1 שניות.

## חיים אישיים
ויינברג נישא לליבי ברנן ונולדו להם חמישה בנים ושתי בנות. עבד במיזוג אוויר ועבר עם משפחתו לקליפורניה.

## קישורים חיצוניים

* Don Weinberg, באתר InterSportStats 
* Dick Weinberg
* Bob Sohl and Richard Weinberg, UM Swimming, 1949 co-captains / BL015497, תמונה של ריצ'רד ויינברג ורוברט סול
* 

## הערות שוליים

קטגוריה:אמריקאים ילידי מישיגן
קטגוריה:שחיינים יהודים אמריקאים
קטגוריה:שחייני חופשי
קטגוריה:שיאני עולם אמריקאים: שחייה
קטגוריה:שיאני עולם יהודים
קטגוריה:בוגרי אוניברסיטת מישיגן
קטגוריה:מישיגן: שחיינים
קטגוריה:אמריקאים שנולדו ב-1928
קטגוריה:אמריקאים שנפטרו ב-2024
רחפנים בצה"ל

[ממוזער|לוחם [צה"ל מפעיל רחפן תצפית, מלחמת חרבות ברזל]]
**[[צבא ההגנה לישראל]]** (צה"ל) מפעיל **[[רחפן|רחפנים]]** לשימוש צבאי במגוון מטרות ושימושים, שכוללים: מודיעין צבאי, תצפית, סריקת מרחבים חשודים, תקיפה, תיעוד מבצעי ותחקור, וחילוץ והצלה.

רחפנים נכנסו לשימוש בצה"ל בחיל האיסוף הקרבי, פיקוד המרכז, פיקוד העורף (במבצעי חילוץ והצלה) ולשם איתור נפילות רקטות ארטילריות וביחידות מיוחדות בהן היחידה הרב-ממדית ויהל"ם. הרחפנים משמשים בין היתר לתחקור אימונים, לפעילות מבצעית כגון מעצר מבוקשים, פעילות פיזור הפגנות כמו פיזור גז מדמיע על מפגינים. וכן מפותח רחפן בשם "צור" שתהיה לו יכולת נשיאה מוגדלת, זמן שהייה ארוך יותר ומדחפים שקטים.

רחפנים בגרסה התקפית משמשים כחלופה בסיסית וזולה לכלי טיס בלתי מאוישים (כטב"מים). אומנם יכולות התקיפה של רחפנים מוגבלות מאוד בהשוואה לכטב"מים, אך נעשה בהם שימוש אפקטיבי לפגיעה במטרות, בין אם על ידי הטלת מטען נפץ מהרחפן ובין אם על ידי הטסת רחפן נפץ אל עבר המטרה, כלומר התאבדות הרחפן על המטרה. יחידת יפת"ח של צה"ל פיתחה רחפן שיורה רימוני 40 מ"מ בשם "קרנף" והוא נמצא בשירות היחידה הרב-ממדית והימ"מ. 

צה"ל עשה שימוש רב ברחפנים במלחמת חרבות ברזל, בהם הם הוכיחו את עצמם ככלי חשוב מאוד ויעיל מאוד ללחימה בשטח בנוי וכמכפיל כוח לחיילים הנעזרים בהם, שמקטין מאוד סיכון לחיי אדם.


Idf drone1.webp
Idf drone2.webp
Idf drone3.webp
Idf drone5.webp


## דגמי רחפנים בשימוש צה"ל
* רחפני תצפית
* רחפני תקיפה
** מעוז (רחפן) – חימוש משוטט, פותח על ידי רפאל - מערכות לחימה מתקדמות.
** קרנף (רחפן) – רחפן החמוש במטול רימונים 40 מ"מ, פותח על ידי יפת"ח.

## קישורים חיצוניים
* 
* 
* 
* 

## הערות שוליים

קטגוריה:צה"ל: אמצעי לחימה
קטגוריה:רחפנים
הדקאמרון

**הציור הדקאמרון** היא יצירה מאת הצייר הגרמני פרנץ קסאבר וינטרהאלטר. הציור שמור כיום באוסף המוזיאון הממלכתי קונסטהאלה קרלסרוהה שבגרמניה. בנוסף לכך, קיימת גרסה נוספת או עותק מוקטן של היצירה, הנמצא באוספי הנסיכות של ליכטנשטיין.

## תיאור היצירה ופרשנות
הציור מציג קבוצת גברים ונשים בלבוש אלגנטי, יושבים בגינת נוי עשירה בצמחייה, בחצי עיגול, ומשוחחים, כאשר תשומת הלב מופנית לדמות מרכזית אחת. הסצנה מוארת באור זהוב חמים, המשרה אווירה של שלווה ואינטימיות. ברקע מופיעים עצים ושמים מעורפלים, והקומפוזיציה מדגישה את הקפדתו של האמן על פרטי לבוש, הבעות פנים ומבנה חזותי כללי.

הציור מתאר את עשרת האצילים הצעירים מספרים זה לזה את סיפוריהם, בהשראת המסגרת הסיפורית של דקאמרון מאת ג'ובאני בוקאצ'ו. באתר התרבות של ה־BBC, דניס דאנקן מתאר את הסצנה ככזו שבה הדמויות נסוגות מן העיר המוכה במגפה אל וילה כפרית מבודדת, ושם הן שוהות ומעבירות את זמנן בסיפורים בעלי אופי שובב.

בהתאם לרוח המסגרת הספרותית, הציור מציג את קבוצת המספרים ברגע של שלווה וניתוק מהמציאות הקשה שמחוץ לוילה. תשעה צעירים מאזינים בקשב למספר הסיפורים היומי, שוכבים לצד מזרקה ומחייכים בעדינות. הקומפוזיציה אינה עוסקת בזוועות המגפה, אלא מציעה אינטרלוד אידילי. הציור שמור גם באוספי הנסיכות של ליכטנשטיין, ודימויו מצוטט רבות כייצוג חזותי מפורסם של סצנת הסיפורים.

## השפעה וסגנון


קובץ:Florinda MET DP159188.jpg|פלורינדה
קובץ:Winterhalter Franz Xavier The Empress Eugenie Surrounded by her Ladies in Waiting.jpg|הקיסרית אז'ני מוקפת בנשות החצר שלה

קומפוזיציית ריבוי הדמויות בציור מזכירה ציורים נוספים של וינטרהאלטר, ובהם פלורינדה (1852) והקיסרית אז'ני מוקפת בנשות החצר שלה (1855). בשלוש היצירות מופיעות דמויות יושבות במעגל על רקע טבע אידילי, כאשר הנוף ממלא תפקיד של תפאורה תיאטרלית. הסידור מדמה מישור נטוי, שנועד להבליט את הסדר החברתי. ביצוע הציור היה מהיר יחסית, ועדיין ניכרים בו טפטופי צבע.

בציור פלורינדה, שהוצג לראשונה ב־1852, עשה וינטרהאלטר שימוש דומה במבנה קומפוזיציוני, וההשוואה לציור הדקמרון עוררה עניין ציבורי בשל העובדה שבציור המאוחר הדמויות הנשיות מופיעות בעירום.

## חשיבות בקריירת האמן
הציור הדקאמרון נחשב לאחת מהצלחותיו המוקדמות של וינטרהאלטר, וזכה להכרה נרחבת עם הצגתו בסלון של פריז בשנת 1837. הצלחה זו הפכה את האמן למבוקש בקרב בתי המלוכה של אירופה, ובעקבותיה הוזמן ליצור פורטרטים עבור לואי פיליפ, מלך הצרפתים, המלכה ויקטוריה, נפוליאון השלישי, הקיסרית אז'ני, פרנץ יוזף הראשון, קיסר אוסטריה, הצארינה מריה אלכסנדרובנה, הנסיכה הגדולה של רוסיה ובני משפחת הוהנצולרן.

## הערות שוליים

קטגוריה:פרנץ קסאבר וינטרהאלטר: ציורים
קטגוריה:ציורים מהמאה ה-19
קטגוריה:ציורי שמן
פרנץ קסאבר וינטרהאלטר

**פרנץ קסאבר וינטרהאלטר** (בגרמנית: **Franz Xaver Winterhalter**; 20 באפריל 1805 – 8 ביולי 1873) היה צייר וליתוגרף גרמני, שהתפרסם בזכות דיוקנאות מחמיאים של מלכים ובני אצולה בתקופה האמצעית של המאה ה־19. שמו הפך מזוהה עם דיוקנאות אופנתיים של חצרות מלוכה באירופה. בין יצירותיו המפורסמות: הקיסרית אז'ני מוקפת בגברות הכבוד שלה (1855) ודיוקנאות של הקיסרית אליזבת מאוסטריה (1865).

## שנותיו המוקדמות
וינטרהאלטר נולד בכפר הקטן מנצנשוואנד (כיום חלק מזנטק בלאזיין) שביער השחור, ב־20 באפריל 1805, בן שישי לפידל וינטרהאלטר, איכר ומפיק שרף, ואווה מאייר, בת למשפחה ותיקה באזור. הוא שמר על קשר קרוב עם משפחתו, במיוחד עם אחיו הרמן, שגם היה צייר.

וינטרהאלטר עזב את כפר הולדתו בגיל 13 ולמד רישום וליתוגרפיה בפרייבורג. ב־1823 עבר למינכן, שם למד באקדמיה לאמנות. הוא נתמך בידי הפטרון התעשיין ברון פון אייכטל ומאוחר יותר קיבל מלגת לימודים מידי הדוכס הגדול של באדן.

## צייר חצר
שמאל|ממוזער|300px|'''הנסיכה לאונילה סיין-ויטגנשטיין-סיין''' (1843), מוזיאון גטי, לוס אנג'לס

וינטרהאלטר הפך לצייר החצר של לואי פיליפ, מלך הצרפתים, ויצר סדרת דיוקנאות נרחבת לבני משפחתו. הצלחתו בחצר הצרפתית הפכה אותו למבוקש בקרב חצרות מלוכה רבות באירופה, ובהן אנגליה, בלגיה, רוסיה, מקסיקו, גרמניה וספרד.

[ימין|ממוזער|250px|'''קתרזינה פוטוצקה''' בתלבושת מזרחית (1854), [המוזיאון הלאומי בוורשה.]]

מ־1842 עבד באנגליה וצייר דיוקנאות רבים של המלכה ויקטוריה, הנסיך אלברט וילדיהם. הוא יצר למעלה מ־120 דיוקנאות בעבורם, רבים מהם מוצגים עד היום באוספים המלכותיים.

## שנותיו האחרונות
ב־1864 ביקר בפעם האחרונה באנגליה. הוא חזר לגרמניה והתיישב בבאדן-באדן. במהלך חייו המאוחרים ביקר תכופות באיטליה, שווייץ וגרמניה. ב־1873 חלה בטיפוס בפרנקפורט ונפטר בגיל 68.

## סגנון
[שמאל|ממוזער|200px|[דיוקן הקיסרית אליזבת מאוסטריה (1865), מוזיאון קונסטהיסטורישס, וינה]]

וינטרהאלטר נודע ביכולתו להחמיא למושאיו, לשלב מציאות עם אידיאליזציה ולהעביר בדיוק את מראה הבדים, התכשיטים והפריטים הדקורטיביים. הוא הרבה לצייר ישירות על הבד ללא סקיצות מקדימות, והעדיף קומפוזיציות רומנטיות עם נגיעות של סגנון רוקוקו מחודש. מבקרי האמנות בזמנו נטו לזלזל בעבודתו ולראות בה שטחית, אך הוא היה נערץ מאוד על ידי לקוחותיו האצילים.

## יצירות נבחרות

**[[הקיסרית אז'ני מוקפת בנשות החצר שלה]]** (1855)

**[[פלורינדה (וינטרהאלטר)|פלורינדה]]** (1853)

**[[דיוקן הקיסרית אליזבת מאוסטריה]]** (1865)

**הנסיכה לאונילה** (1843)

**[[המלכה ויקטוריה (וינטרהאלטר)|המלכה ויקטוריה]]** (1843)

**[[דיוקן הנסיך אלברט]]** (1842–1859)

**[[משפחת המלוכה בשנת 1846]]**

ועוד עשרות דיוקנאות של אצולה אירופית.

## גלריה

File:1840 portrait of King Leopold I (King of the Belgians) by Winterhalter.jpg|**המלך לאופולד הראשון מבלגיה**, 1840
File:Winterhalter - Queen Victoria 1843.jpg|המלכה ויקטוריה, 1843
File:Franz Xaver Winterhalter Florinda.jpg|פלורינדה, 1853
File:Franz Xaver Winterhalter Napoleon III.jpg|**נפוליאון השלישי**, 1853
File:Winterhalter Katarzyna Potocka.jpg|**קתרזינה פוטוצקה**, 1854
File:Portrait of Franz Joseph I by Franz Xaver Winterhalter.jpg|**פרנץ יוזף הראשון**, 1865


## קישורים חיצוניים

* 

## הערות שוליים

קטגוריה:ציירים גרמנים
קטגוריה:גרמנים שנולדו ב-1805
קטגוריה:גרמנים שנפטרו ב-1873
אליפות העולם באתלטיקה 2025

**[[אליפות העולם באתלטיקה|אליפות העולם ה-20]] ב[[אתלטיקה קלה|אתלטיקה]]** נערכה בטוקיו, יפן, מה-13 בספטמבר ועד 21 בספטמבר 2025.

נבחרת ארצות הברית זכתה באליפות עם 26 מדליות, מהן 16 זהב, 5 כסף ו-5 ארד, שנייה סיימה נבחרת קניה עם 11 מדליות, מהן 7 זהב, 2 כסף ו-2 ארד ושלישית סיימה נבחרת קנדה עם 5 מדליות, מהן 3 זהב, 1 כסף ו-1 ארד.

## אתלטיות מצטיינות
* מליסה ג'פרסון () זכתה ב-3 מדליות זהב (2 אישיות), יותר מכל אתלט או אתלטית אחרת, בריצת 100 מטר, בריצת 200 מטר ובריצת שליחות 4x100 מטר
* ביאטריס צ'בט () זכתה בשתי מדליות זהב אישיות בריצת 5000 מטר ובריצת 10000 מטר
* מריה פרס () זכתה בשתי מדליות זהב אישיות בהליכה תחרותית ל-20 ק"מ ול-35 ק"מ

## אתלטים מצטיינים
* קאיו בונפים () זכה בשתי מדליות, זהב וכסף בהליכה תחרותית. מדליית זהב בהליכה תחרותית ל-20 ק"מ ומדליית כסף בהליכה תחרותית ל-35 ק"מ
* נואה ליילס () זכה ב-3 מדליות, 2 זהב ו-1 ארד. מדליות זהב בריצת 200 מטר ובריצת שליחים 4x100 מטר ומדליית ארד בריצת 100 מטר.

## שיאים
### שיא עולם
* ארמנד דופלנטיס () קבע בקפיצה במוט שיא עולם חדש של 6.30 מטר

### שיא אליפות
#### נשים
* מליסה ג'פרסון () קבעה בריצת 100 מטר שיא אליפות חדש של 10.61 שניות
* פיית' צ'רוטיץ' () קבעה בריצת 3000 מטר מכשולים שיא אליפות חדש של 8:51.59 דקות
* סידני מקלוכלין-לברוני () קבעה בריצת 400 מטר שיא אליפות חדש של 47.78 שניות, התוצאה הטובה השנייה בעולם.
* ליליאן אודירה () קבעה בריצת 800 מטר שיא אליפות חדש של 1:54.62 דקות.
* נבחרת ארצות הברית: איזבלה ויטאקר, לינה אירבי, אליה באטלר וסידני מקלוכלין-לברוני () קבעה בריצת שליחות 4x400 מטר שיא אליפות חדש של 3:16.61 דקות.
#### גברים
* אית'ן קצברג () קבע ביידוי פטיש שיא אליפות חדש של 84.70 מטר
* עמנואל ואניוני () קבע בריצת 800 מטר שיא אליפות חדש של 1:41.86 דקות

#### משולב (2 אתלטיות ו-2 אתלטים)
* נבחרת ארצות הברית: ברייס דידמון, לינה אירבי, ג'נואה מקייבר ואלכסיס הולמס () קבעה בריצת שליחים 4x400 מטר שיא אליפות חדש של 3:08.80 דקות.

## תוצאות התחרויות
### נשים
#### מקצועות המסלול

* (*) רצו בשלב המוקדמות וזכו במדליה.

#### מקצועות השדה

### גברים
#### מקצועות המסלול

* (*) רצו בשלב המוקדמות וזכו במדליה.

#### מקצועות השדה

### ריצת שליחים 4x400 מטר משולב (2 אתלטיות ו-2 אתלטים)

* (*) רצו בשלב המוקדמות וזכו במדליה.

## טבלת המדליות

## נבחרת ישראל
נבחרת ישראל כללה 8 אתלטים, 3 נשים ו-5 גברים.
### נשים

### גברים

## קישורים חיצוניים
* 

2025
קטגוריה:2025 בספורט
קטגוריה:טוקיו: תחרויות ספורט
קטגוריה:2025 ביפן
אליפות העולם בשחייה 2025

**[[אליפות העולם בשחייה|אליפות העולם]] העשרים ושתיים בשחייה** נערכה בסינגפור בין 11 ביולי ל-3 באוגוסט 2025. האליפות כללה את חמשת המקצועות האולימפיים הכרוכים בשחייה: שחייה תחרותית, קפיצה למים, שחייה אומנותית, כדורמים ושחייה במים פתוחים. בנוסף נערכה תחרות בקפיצה למים מגובה.

## לוח הזמנים של האליפות

## שחייה
### שחייניות מצטיינות
* **[[סאמר מקינטוש]]** (), זכתה ב-5 מדליות אישיות, מהן 4 זהב ו-1 ארד
* קייטי לדקי (), זכתה ב-3 מדליות אישיות, מהן 2 זהב ו-1 ארד (זכתה ב-4 מדליות, 2 זהב, 1 כסף ו-1 ארד)
* גרטשן וולש (), זכתה בשתי מדליות זהב אישיות (זכתה ב-3 מדליות זהב)
* קיילי מקיואן (), זכתה בשתי מדליות זהב אישיות (זכתה ב-3 מדליות, 2 זהב ו-1 כסף)
* 
* 

### שחיינים מצטיינים
* **[[שין האיאנג]]** (), זכה ב-3 מדליות אישיות, 2 זהב ו-1 ארד (זכה ב-4 מדליות, 2 זהב, 1 כסף ו-1 ארד)
* דוד פופוביץ' (), זכה בשתי מדליות זהב אישיות
* מקסים גרוסה (), זכה בשתי מדליות זהב אישיות (זכה ב-4 מדליות, 2 זהב, 1 כסף ו-1 ארד)
* אחמד אל-ג'וואדי (), זכה בשתי מדליות זהב אישיות
* לאון מרשאן (), זכה בשתי מדליות זהב אישיות (זכה ב-3 מדליות, 2 זהב ו-1 כסף)

### שיאי עולם
; 30 ביולי
* **[[לאון מרשאן]]** () קבע במשחה ל-200 מטר מעורב אישי בשלב חצי הגמר שיא עולם חדש של 1:52.69 דקות.
; 2 באוגוסט
* הרביעייה האמריקאית () קבעה במשחה שליחים משולב 4x100 מטר חופשי, ג'ק אלכסי, פטריק סאמון, קייט דאגלס, וטורי הסק, שיא עולם חדש של 3:18.48 דקות
; 3 באוגוסט
* הרביעייה האמריקאית () קבעה במשחה שליחות 4x100 מטר מעורב, רגן סמית', קייט דאגלס, גרטשן וולש, וטורי הסק, שיא עולם חדש של 3:49.34 דקות

## טבלת המנצחים בשחייה
### שחייניות

* (*) שחו בשלב המוקדמות וזכו במדליה.

### שחיינים

* (*) שחו בשלב המוקדמות וזכו במדליה.

### משולב שליחים (2 שחייניות ו-2 שחיינים)

* (*) שחו בשלב המוקדמות וזכו במדליה.

## קפיצה למים
### נשים

### גברים

### משולב (אישה וגבר)

## קפיצה למים מגובה
### נשים

### גברים

## שחייה במים פתוחים
### נשים

### גברים

### שליחים משולב (2 שחייניות ו-2 שחיינים)

## שחייה אמנותית
### נשים

### גברים

### משולב (אישה וגבר)

## כדורמים

## נבחרת ישראל
### שחייה
באליפות השתתפו 15 שחיינים (4 נשים ו-11 גברים). נקבעו 5 שיאי ישראל חדשים והשתתפות ב-4 משחי גמר.
#### נשים

#### גברים

#### משולב (2 שחייניות ו-2 שחיינים)

### שחייה במים פתוחים
#### נשים

#### גברים

### שחייה אמנותית
#### זוגות

#### קבוצתי

## טבלת המדליות

## ראו גם

## קישורים חיצוניים
* 

2025
קטגוריה:2025 בספורט
קטגוריה:תחרויות ספורט בסינגפור
קטגוריה:2025 באסיה
אי באגם אטרזה

**אי באגם אטרזה** (בגרמנית: **Insel im Attersee**) הוא ציור נוף מאת הצייר האוסטרי גוסטב קלימט (1862–1918), שנוצר בין השנים 1901–1902.

הציור נוצר במהלך חודשי הקיץ שבהם שהה קלימט ליד אגם אטרזה שבזאלצקמרגוט באוסטריה. זוהי דוגמה מוקדמת לציור שיצר קלימט בפורמט ריבועי – סגנון שהפך לאופייני ליצירתו.

היצירה הייתה בבעלותם של אירנה ופאול הלמן, זוג יהודי שנרדף על ידי הנאצים. אירנה נרצחה בשנת 1944 במחנה ההשמדה אושוויץ, ובנה ברנרד נרצח בשנת 1943 במחנה ההשמדה סוביבור.

במאי 2023 נמכר הציור בבית המכירות סותבי'ס שבניו יורק תמורת 53.2 מיליון דולר. הוא נמכר מאוספו של אוטו קאליר, שהציג אותו בשנת 1940 בתערוכה "ניצלו מאירופה" בגלריה לאמנות גלריה סנט אטיין שבניו יורק, ובכך חשף לראשונה את עבודות קלימט בפני קהל אמריקאי.

מאז שנת 1898 נהג קלימט לבלות את חודשי הקיץ באזור זאלצקמרגוט, שם צייר לראשונה תחת כיפת השמיים.

הציור הוא אחד משני ציורים שיצר קלימט של אותו נוף בתקופה שבין 1900 ל-1902. היצירה הראשונה, ששמה **אטרזה** (Attersee), צוירה בשנת 1900 ונמצאת כיום במוזיאון לאופולד בווינה.

יש המצביעים על הקבלות בין ציור זה לבין עבודותיו של הצייר האימפרסיוניסטי הצרפתי קלוד מונה, בעיקר באופן בו שני האמנים מתארים את פני המים.

## הערות שוליים

קטגוריה:ציורים משנות ה-1900
קטגוריה:גוסטב קלימט
קטגוריה:ציורי נוף
ניסן צ'ליק

**ניסן צ'ליק** (נולד ב-21 באוקטובר 1941) הוא פעיל ציוני ישראלי, איש ציבור, יזם וקבלן בניין. מסלול חייו שזור בעשייה ציונית, מחויבות עמוקה לערכי התנועה היהודית, ובתרומה מתמשכת לחיזוק הקשר בין ישראל לתפוצות.
מראשית דרכו בתנועת הנוער הציוני בדרום אמריקה, דרך פעילותו החשאית לאיתור פושעי מלחמה נאצים, ועד לפועלו בהובלת גופים מרכזיים כמו הקרן הקיימת לישראל ותנועת הנוער הציוני העולמי – צ'ליק משלב בעשייתו ערכים של חזון, מנהיגות ושירות למען הכלל.

## קורות חיים
צ'ליק נולד בבואנוס איירס, ארגנטינה, לשלמה ואדלה, ולהם שלושה ילדים. אביו עסק בתעשיית נעליים ואמו הייתה מנהלת חשבונות. בילדותו למד בבית ספר ממשלתי בבקרים ובבית ספר יהודי בשעות אחר הצהריים, וגדל בסביבה ששילבה ערכים יהודיים וזהות ציונית חזקה.

בשנת 1959 הגיע לישראל לשנת לימודים במכון למדריכים של הסוכנות היהודית, ולאחר מכן שב לארגנטינה. בשנת 1962 נשא לאישה את רחל, אותה הכיר במסגרת התנועה, ובדצמבר אותה שנה עלו יחד לישראל והשתקעו ברחובות. לשניים נולדו ארבעה ילדים. בנוסף גידלו את ילדיו של אחיו חנוך לאחר פטירתו.

## פעילות ציונית
צ'ליק החל את דרכו הציונית בגיל 8 כחניך בתנועת הנוער הציוני בבואנוס איירס. במהלך נעוריו שימש כמדריך לבני נוער. בשנת 1959 נשלח למכון למדריכים בישראל, וחזר לאחר שנה לפעול בארגנטינה כמדריך ומרכז קינים במחוז אנטרה-ריוס. בהמשך נשלח לפעול גם בקוצ'במבה שבבוליביה ובמחוז סנטה פה שבארגנטינה.

במהלך שנת 1962, במסגרת תפקידו כמדריך ציוני, גויס למשימה חשאית מטעם המוסד: לאתר את הפושע הנאצי ד"ר יוזף מנגלה, שהיה מבוקש בינלאומי בעקבות פשעי השואה. לצורך המשימה התחזה לעיתונאי וביצע פעולות מודיעין שונות בארגנטינה. במסגרת הפעילות הגיע סמוך למקום מגוריו של מנגלה, אולם זה עזב את המקום כשבוע בלבד לפני הגעתו, עקב תפיסת אדולף אייכמן. תרומתו של צ'ליק למבצע זה מהווה נדבך חשוב בפעילות המחתרתית הציונית באמריקה הלטינית.

בשנת 1999 שב לעשייה ציונית ציבורית עם מינויו לחבר דירקטוריון קק"ל. בשנת 2012 מונה לסגן יו"ר קק"ל וליושב ראש תנועת הנוער הציוני העולמי. כיום ממשיך לכהן כיושב ראש התנועה וכן כדירקטור בקק"ל. בנוסף משמש חבר בהנהלת הארכיון הציוני, במכון למדריכים של הסוכנות היהודית, בחברת יורו-אסיה, ובבנייני האומה.

## קריירה מקצועית
עם עלייתו לישראל בשנת 1963, הקים צ'ליק יחד עם אביו שלמה את חברת הבנייה "צ'ליק בע"מ". החברה, שפועלת עד היום בניהול בנו עודד, צברה מוניטין בתחום הבנייה והפיתוח באזור רחובות והמרכז.

בשנות ה-90 כיהן כיושב ראש ארגון הקבלנים ברחובות וסביבותיה. במקביל שימש כנציג האזור בארגון הקבלנים הארצי, וייצג את צורכי הקבלנים המקומיים במישור הארצי.

## שירות בצה"ל
בשנת 1968 התגייס צ'ליק לצה"ל במסגרת שלב ב' ושירת בחיל התותחנים. במהלך שירותו השתתף במלחמת ההתשה, במלחמת יום כיפור ובמבצע ליטני.

## תפקידים ציבוריים
* חבר דירקטוריון הקרן הקיימת לישראל (1999–היום)
* חבר בוועדת החינוך והכספים של קק"ל (1999–היום)
* סגן יושב ראש קק"ל (2012–2019)
* אחראי על תנועות הנוער הציוניות העולמיות מטעם קק"ל (2012–היום)
* יושב ראש תנועת הנוער הציוני העולמי (2012–היום)
* חבר הנהלת הארכיון הציוני (2012–היום)
* חבר הנהלת מכון המדריכים של הסוכנות היהודית (2012–היום)
* חבר הנהלת החברה יורו-אסיה (2012–היום)
* חבר הנהלת בנייני האומה (2012–היום)
* חבר הנהלת עמותת משואה ואספתה הכללית (2010–היום)

## קישורים חיצוניים

קטגוריה:ישראלים ילידי ארגנטינה
קטגוריה:פעילים ציונים
קטגוריה:אנשי עסקים ישראלים
קטגוריה:ישראלים שנולדו ב-1941
אבינעם וינוגרד

**אבינֹעם (פסח) וינוגרד** (25 באוקטובר 1937 – 27 באפריל 2025) היה מורה, מפקח, חוקר ובעל תפילה. בעל עיטור המופת על פועלו במסגרת הרבנות הצבאית במהלך מלחמת יום הכיפורים.

## ביוגרפיה
אבינֹעם וינוגרד נולד וגדל בכפר הרא"ה, בנם של יונה ושמשון וינוגרד, שהיה המורה והמנהל הראשון של בית הספר המקומי. בצעירותו היה פעיל בתנועת הנוער בני עקיבא בשבט "מתנחלים", ואף שימש בה כמדריך. את השכלתו האקדמית רכש באוניברסיטה העברית, שם השלים תואר ראשון בגאוגרפיה, ובהמשך השלים תואר שני באוניברסיטת תל אביב בהיסטוריה של עם ישראל. את מחקרו לדוקטורט הקדיש להיסטוריה של עם ישראל בתקופת בית שני, תוך התמקדות בתקנות רבי יהודה הנשיא בעניין שמיטה ובמצוות נוספות התלויות בארץ.

### שירותו במלחמת יום הכיפורים
במהלך מלחמת יום הכיפורים שירת אבינֹעם וינוגרד ביחידת קבורה פיקודית של הרבנות הצבאית בזירה הסורית. במסגרת תפקידו כראש חוליית זיהוי חללים, נטל חלק בטיפול במקרים הקשים והמורכבים ביותר, שבהם לא הצליחו גם אנשי מקצוע ותיקים לזהות את הנופלים. וינוגרד פעל במשך ימים ולילות במסירות ובנחישות לזהות חללים אלמונים ולהביאם לקבורה, תוך שהיווה דוגמה אישית לסובבים אותו.

בהמשך, התנדב לחיפוש גופות חללים בשטחי הקרבות, ותרם לאיתורם וזיהויים של רבים מהם. גם לאחר סיום תפקוד היחידה, התנדב להמשיך בשירותו ועסק בזיהוי חללים שגופותיהם הושבו ממצרים וסוריה. פועלו הנחוש הביא לזיהוי שמותיהם של חללים רבים, שאִפשר את קבורתם בשם ובכבוד. על מעשיו אלה, המתאפיינים במסירות נפש, אחוות לוחמים ודבקות במשימה, הוענק לו בשנת 1976 עיטור המופת על ידי הרמטכ"ל מרדכי גור.

### עיסוקו החינוכי והציבורי
וינוגרד הקדיש את חייו לחינוך ושימש מורה אהוב ומוערך, ולאחר מכן גם מפקח במשרד החינוך. היה שותף עם רעייתו בתיה להקמת האולפנית בתל אביב. לאורך השנים שמר על קשר חם עם תלמידיו, שרבים מהם ראו בו דמות מופת.

### פעילותו הציבורית
בצד עיסוקיו החינוכיים, שימש כחזן ובעל תפילה, ועמד בראש בית הכנסת "בית אל" בתל אביב, לבקשת הרב פרדס. בתפקיד זה פעל לקרב יהודים לתפילה ולמסורת. בנוסף הדריך טיולים בכל רחבי ישראל, והיה מוכר בידיעותיו הרבות בגאוגרפיה ובהיסטוריה של ארץ ישראל.

## חיים אישיים
היה נשוי לבתיה ואב לשני בנים ושתי בנות. במשך שנים רבות התגורר במרכז תל אביב, עבר להתגורר בחשמונאים. נפטר ב-27 באפריל 2025 בגיל 87, והובא למנוחות בבית העלמין בחולון .

## הערות שוליים

מלחמת יום הכיפורים
קטגוריה:חיילי צה"ל במלחמת יום הכיפורים
קטגוריה:בוגרי בני עקיבא
קטגוריה:חזנים ישראלים
קטגוריה:אנשי חינוך דתיים
קטגוריה:בעלי תואר דוקטור מאוניברסיטת בר-אילן
קטגוריה:כפר הרא"ה: אישים
קטגוריה:חשמונאים (יישוב): אישים
קטגוריה:חיילי הרבנות הצבאית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1937
קטגוריה:ישראלים שנפטרו ב-2025
אירנה ופאול הלמן

**אירנה הלמן** (לבית רדליך; 3 בנובמבר 1882 – 6 במרץ 1944) ו**פאול הלמן** (19 באפריל 1876 – 9 בדצמבר 1938) היו בני זוג יהודים-אוסטרים שפעלו כפטרונים של אמנות ותרבות באוסטריה.

### מוצא וחיים חברתיים
אירנה רדליך נולדה ב-3 בנובמבר 1882 בעיר גדינג (Göding), אז באימפריה האוסטרו-הונגרית. פאול הלמן נולד ב-19 באפריל 1876 בווינה. שניהם נולדו למשפחות יהודיות בורגניות מהמעמד הגבוה שפעלו בתעשייה. משפחת רדליך המורבית עסקה בענף הסוכר ובייצור לבנים. אחיה של אירנה היה עורך הדין והפוליטיקאי יוזף רדליך. פאול הלמן היה תעשיין חשוב ועמד בראש חברת הטקסטיל דודו היה איזידור זינגר.

הזוג נישא בשנת 1901. נולדו להם שלושה ילדים: ברנהרד (1903–1943), ארנסט (1905–1980) ואילזה (1908–1998).

בשנת 1910 נחשבו בני משפחת הלמן לאחת מ-900 המשפחות המבוססות ביותר בווינה.

הם נודעו בחוגי התרבות הווינאיים, ונהגו לארח ולהתכתב עם דמויות כמו הוגו פון הופמנסתאל, ארתור שניצלר, גוסטב מאהלר וריכרד שטראוס. ההתכתבות שלהם עם הופמנסתאל נשמרה, וכוללת 67 מכתבים מצידו. שטראוס הקדיש לאירנה הלמן את השיר "מזג אוויר גרוע" (*Schlechtes Wetter*, אופוס 69, מס' 5) ואת אופוס 66 כולו. בנה של אירנה, ברנהרד הלמן, היה ידיד קרוב של קונראד לורנץ בטרם הצטרף האחרון לתנועה הנאצית.

פאול הלמן היה חובב מוזיקה ובעל שלושה כינורות מסוג סטרדיוואריוס, וניגן בעצמו בכינור 904. לפול הלמן היו שלושה סטרדיווארים והוא ניגן בכינור בעצמו. הלמן היה גם צלם חובב וצילם תמונות של רבים ממכריו.

בשנת 1917 רכש הלמן את ציורו של גוסטב קלימט "העיוור" (*Der Blinde*) תמורת 4,000 כתרים, והיה גם הבעלים של היצירה *[[אי באגם אטרזה]]*. שתי היצירות עברו לבעלותה של אירנה הלמן לאחר מותו.

### פסטיבל זלצבורג
פאול הלמן מילא תפקיד חשוב בהקמת פסטיבל זלצבורג, אולם תרומתו נשכחה לאחר תקופת השלטון הנאצי.

### האנשלוס ורדיפת היהודים
עם האנשלוס – סיפוח אוסטריה להרייך השלישי בשנת 1938 – החלו בני הזוג הלמן לסבול מרדיפות בשל יהדותם. פאול הלמן נפטר באותה שנה, זמן קצר לאחר הסיפוח. בית הקיץ שלהם באלטאוסזה הוחרם בתהליך של "אריזציה".

אירנה הלמן נמלטה להולנד והצטרפה לבנה, אך לאחר פלישת גרמניה הנאצית למדינה וחקיקת חוקי גזע אנטי-יהודיים, נאלצה להסתתר. החל מקיץ 1940 היא החליפה כתובות לעיתים תכופות. במכתבים ששלחה לבני משפחה תיארה את חייה כ"אדם בלתי רצוי".

במהלך האביב של 1943 נבגד בנה ברנהרד, נשלח למחנה ההשמדה סוביבור ונרצח ב-2 באפריל 1943, בגיל 39. אירנה הלמן נשלחה לאושוויץ ב-6 במאי 1944, ונרצחה ביום הגעתה.

## מורשת
כמו משפחות יהודיות רבות מהמעמד הגבוה בווינה, נשכחו בני משפחת הלמן מהזיכרון הקולקטיבי לאחר עליית הנאצים לשלטון. בשנת 2021 הציג המוזיאון היהודי בווינה את התערוכה "היהודים של כל אדם – 100 שנים לפסטיבל זלצבורג", ובה הוקדשה תשומת לב מיוחדת לבני הזוג הלמן

בשנת 2023, ציור של קלימט שהיה בבעלות משפחת הלמן נמכר במכירה פומבית בסותביס. מכירת הציור *[[אי באגם אטרזה]]* עוררה מחדש עניין בגורל אוסף האמנות של בני הזוג, ובית המכירות סותבי'ס ספג ביקורת על כך שלא סיפק בתחילה מידע על רציחתה של הלמן בשואה, וכן על כך שהציג גרסאות שונות ביחס לבעלות על הציור בין מותה של הלמן לבין מכירתו בידי סוחר האמנות אוטו קאליר.

## פרסומים

## הערות שוליים

קטגוריה:אספני אמנות יהודים
קטגוריה:יהודים אוסטרים
קטגוריה:נספים במחנה ההשמדה אושוויץ
אחמד אל-גאמדי

**אחמד מאזן אחמד אל-חיג'אזי אל-גאמדי** (בערבית: **أحمد مازن أحمد الحجازي الغامدي**, בתעתיק מדויק: **אחמד מאזן אחמד אלחג'אזי אלע'אמדי**; נולד ב-21 בספטמבר 2001 בג'דה שבערב הסעודית) הוא כדורגלן סעודי המשחק בעמדת קשר הכנף בקבוצת באל-איתיחאד מליגת העל הסעודית, ובנבחרת ערב הסעודית.

## חיים אישיים
אל-גאמדי נולד בג'דה שבערב הסעודית, ובגיל שנה עבר עם משפחתו לוונקובר שבקנדה. בגיל 18 החל ללמוד באוניברסיטת קולומביה הבריטית.

## קריירת מועדונים
אל-גאמדי שיחק במחלקות הנוער של אקדמיית בלייז ורינוס טייגרס. בשנת 2019 שיחק בקבוצת פסיפיק במסגרת ליגת העל הקנדית, ובסך הכל ערך שמונה הופעות ליגה במדי המועדון, בהן הבקיע שער אחד.

ב-27 בינואר 2020 חתם אל-גאמדי על חוזה לחמש שנים באל-איתיפאק מליגת העל הסעודית. הוא ערך 49 הופעות ליגה במדי המועדון, בהן הבקיע שער אחד.

ב-28 בינואר 2024 הושאל לאל-איתיחאד מליגת העל הסעודית עד לתום עונת 2023/2024, ובתום העונה חתם על חוזה קבוע במועדון.

ב-30 בינואר 2025 הושאל לניאום מליגת המשנה הסעודית עד לתום עונת .

## קריירה בין-לאומית
אל-גאמדי, שנולד בערב הסעודית וגדל בקנדה, היה יכול לבחור לייצג כל אחת מהמדינות בזירה הבין-לאומית.

בשנת 2022 זכה אל-גאמדי עם נבחרת ערב הסעודית עד גיל 23 בטורניר גביע אסיה עד גיל 23.

ב-9 בינואר 2023 ערך את הופעת הבכורה שלו בנבחרת ערב הסעודית, בהפסד 0–2 לנבחרת עיראק במסגרת גביע המפרץ לאומות לשנת .

## תארים
;נבחרת ערב הסעודית עד גיל 23
* גביע אסיה עד גיל 23 (1): 2022

## קישורים חיצוניים

## הערות שוליים

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני אל-איתיפאק
קטגוריה:כדורגלני אל-איתיחאד
קטגוריה:כדורגלני ניאום
קטגוריה:כדורגלני נבחרת ערב הסעודית
קטגוריה:סעודים שנולדו ב-2001
ג'יהאד זכרי

**ג'האד עבד א-לטיף אחמד זכרי** (בערבית: **جهاد عبد اللطيف أحمد ذكري**, בתעתיק מדויק: **ג'האד עבד אללטיף אחמד ד'כרי**; נולד ב-21 ביולי 2001 בח'ובאר שבערב הסעודית) הוא כדורגלן סעודי המשחק בעמדת הבלם בקבוצת אל-קאדסיה מליגת העל הסעודית ובנבחרת ערב הסעודית.

## קריירת מועדונים
זכרי גדל במחלקת הנוער של אל-קאדסיה. ב-5 בנובמבר 2020 חתם על חוזה מקצועני ראשון במועדון. ב-23 בפברואר 2021 ערך את הופעת הבכורה שלו במועדון, בתיקו 2-2 נגד אל-באטין במסגרת המחזור ה-20 בליגת העל הסעודית לעונת . זו הייתה הופעתו היחידה בעונה זו, בסיומה ירדה אל-קאדסיה לליגת המשנה הסעודית. לאחר שלוש עונות בליגת המשנה הסעודית, שב עם המועדון לליגת העל הסעודית.

## קריירה בין-לאומית
זכרי היה חלק מסגל נבחרת ערב הסעודית עד גיל 23 בטורניר גביע אסיה עד גיל 23 בשנת , וערך הופעה אחת בטורניר.

ב-25 במרץ 2025 ערך את הופעת הבכורה שלו בנבחרת ערב הסעודית, בתיקו 0-0 נגד נבחרת יפן במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים סעודים
קטגוריה:בלמי כדורגל סעודים
קטגוריה:כדורגלני אל-קאדסיה
קטגוריה:כדורגלני נבחרת ערב הסעודית
קטגוריה:סעודים שנולדו ב-2001
יונוס אמרה

**יוּנוּס אֶמְרֶה** (בטורקית: **يونس امره**, ידוע גם בשם **דרוויש יונוס** (**درویش يونس**; פירוש: יוּנוס הדרוויש; 1240–1320), היה סופי, משורר עממי, אנטולי טורקי שהשפיע רבות על השירה הסופית ועל התרבות הטורקית.

ב-1991, במלאת 750 שנה להולדתו קבעה אונסק"ו את השנה, כ"שנת יונוס אמרה" הבינלאומית.

## ביוגרפיה
כמעט ואין מקורות ראשוניים מלבד שיריו המספקים מידע ביוגרפי על יונוס אמרה.

יונוס אמרה נולד ב-Sarıköy בשנת 1240. מהמידע בשיריו מובן שהוא היה נשוי ונולד לו בן בשם איסמעיל.

הוא מת בגיל 82 ולא ידוע היכן בדיוק נקבר. מקורות שונים הזכירו שקברו נמצא ב־Sarıköy.

אמרה חי באנטוליה בתקופה בה היא הייתה תחת שלטון הסלג'וקים, אך בכפיפות לאימפריה המונגולית.
## שירתו
באזור דיברו אז ערבית כאשר דנו בדת ומדע, פרסית כשפת הספרות ומעמד האצולה, וטורקית כשפת הצבא והעם. בתוך העושר התרבותי הזה יונוס אמרה החליט לכתוב את שיריו דווקא בטורקית, לשון העם והיה לראשון וגדול המשוררים הסופיים הטורקיים.

הוא היה בן דורו של ג'לאל א-דין רומי,

שיריו, שנכתבו כשירה עממית אנטולית, עוסקים בעיקר באהבה אלוהית וכן בגזירת גורל באסלאם, גורל האדם והציפייה המתמשכת ובלתי מושגת לפגישה עם מושא אהבתו, אלוהים. זה מה שמעניק טעם לחייו ועילה לקיום האנושי. עם זאת הוא מתייסר ואינו מוצא את מקומו בעולם, ומתאר את עצמו כמו: "נודד", "לא שפוי ולא משוגע".

### משיריו

שיר נוסף על ערגתו לאלוהים ובו הוא מזכיר את הקדושים: מוחמד, עלי אבן אבו טאלב, חסן אבן עלי וחוסיין בן עלי.

## בתרבות העממית
* Yunus Emre: Aşkın Yolculuğu: דרמה טלוויזיונית בדיונית בת שתי עונות עם 44 פרקים, המבוססת על חייו של יונוס אמרה. שודרה לראשונה ב-2015 בטלוויזיה הלאומית הטורקית (TRT).
* Yunus Emre: Aşkın Sesi: סרט טורקי משנת 2014 המבוסס על חייו של יונוס אמרה.
* Adımız Miskindir Bizim: שיר פולק-רוק פסיכדלי משנת 1973 מאת Mazhar ve Fuat, עם המילים שייך ליונוס אמר.
* Yûnus Emre Divânı 1: אלבום משנת 2021 ובו בין היתר ארבעה שירים: Şükür Şükür Ol Çalab'a, Hak'dan Gelen Şerbeti, Cânlar Cânını Buldum, *Biz* Dünyadan Gider Olduk.

## מורשת בינלאומית
יונוס אמרה הוא דמות פופולרית במספר מדינות, החל מאזרבייג'ן ועד הבלקן. שבעה יישובים שונים ברחבי העולם חלוקים בספק על הזכות להציב את קברו בגבולותיהם.

באשגבאט בירת טורקמניסטן, נקרא רחוב על שם יונוס אמרה וכן הוקמו שלושה אנדרטאות לכבודו.

שירתו של אמרה הייתה חביבה על יהודי טורקיה כי היא הזכירה להם את המשוררים העבריים, כמו שלמה אבן גבירול שאף הם עסקו בערגה לאלוהים.

## קישורים חיצוניים

### ספרים בעברית
* הספר: "אותי שיגעה אהבתך", בהוצאת כרמל.
* הספר: "דרוויש יונוס", בהוצאת עולם קטן.

## גלריה

קובץ:200_Türk_Lirası_reverse.jpg|טקסט=Reverse of the 200-lira banknote (2009)| גב שטר 200 לירות טורקיות (2009)  
קובץ:Image-Yunus-Emre-Brunnen_Wien-02.jpg|טקסט=Detail of the Yunus Emre Fountain in the Türkenschanzpark [de], Vienna, Austria| פרט ממזרקת יונוס אמרה בפארק בווינה, אוסטריה
קובץ:Yunus_Emre_Memorial,_Karaman,_Turkey.jpg|טקסט=Yunus Emre Memorial, Karaman, Turkey| אנדרטת יונוס אמר, קאראמאן, טורקיה
קובץ:Yunus_Emre.JPG|טקסט=Yunus Emre Statue in Büyükçekmece, Istanbul, Turkey| פסל יונוס אמר ב־Büyükçekmece, איסטנבול, טורקיה
קובץ:Yunus_Emre_Enstitüsü_Budapest.jpg| Yunus Emre מכון יונוס אמרה בבודפשט, הונגריה.


## הערות שוליים

קטגוריה:משוררים טורקים
קטגוריה:סופיות
קטגוריה:ילידי 1238
קטגוריה:נפטרים ב-1321
קואה מנסה

**קואה מנסה** (באנגלית ובשפות אקאן:**Kwaa Mensah**,  ספטמבר 1920 - 1991) היה גיטריסט ומלחין גאנאי, מנציגיה הבולטים של מוזיקת היילייף והג'אז בגאנה. כונה "מלך מוזיקת הפאלם ויין" (בפריטה בשתי אצבעות)

## קורות חייו
קואה מנסה נולד ב-1920 בלאגוס בניגריה וגדל בקייפ קוסט בקולוניה הבריטית "חוף הזהב, כיום גאנה.
דודו, קואמה אסארה, צורף במקצועו, היה תחת שם הבמה ג'ייקוב סם" הגיטריסט הראשון שניגן מוזיקת היילייף בגאנה וקואה מנסה היה תלמידו. בנעוריו ליווה את דודו בהופעותיו בקייפ קוסט.
בשנות ה-1920 ניגן מנסה בלהקת אדאהה בקייפ קוסט.
אדאהה היה סוג של "היילייף" שהיו מנגנים בחלילים, כלי נשיפה ממתכת ותופים.
ב-1928 הקליט בחברת "Zonophone" בלונדון הקלטה ראשונה של מוזיקת "פאלם-ויין" סוג היברידי של היילייף שהתפתח בערי הנמל של גאנה תחת השפעות שונות ובייחוד של מוזיקת הימאים מקרב בני קרו.
בשנות ה-1940 הצטרף קואה מנסה לקבוצת של מוזיקת "קונקומבה" שניגנה היילייף מרקיד בסגנון עממי והוא זה שהנהיג נגינת גיטרה במוזיקה זו. בהמשך הפכה ה"קונקומה" למה שנקרא מוזיקת "פאלם -ויין". ב־1951 הקים מנסה להקת גיטרות משלו Kwaa Mensabi's Band. ב-1952 הקליט סינגל בבית ההקלטות "His Master's Voice". בהמשך הקליט 200 תקליטים במהירות 78 סל"ד,יש אומרים אף 500
ב-1955 לקח דוגמה מא.ק.ניאמה והוסיף לרפרטואר שלו "Concert Party" וקרא ללהקתו "Fanti Trio" שהייתה פופולרית במיוחד בקרב כפריים וקהל מסורתי יותר
קואה מנסה נשאר פופולרי עד התחלת שנות ה-1960 כאשר הנגינה בגיטרה חשמלית תפסה מקום רחב יותר הזירה המוזיקלית.
ב-1975 ידע עדנה חדשה עם הוצאת ה LP היחיד שלו Wawo Christo בחברת Ambassador Records. ערך בהמשך סיור בארצות הברית עם להקת Wulomey שנודעה בביצוע מוזיקת Ga roots.
קואה מנסה לימד נגינת גיטרה במחלקה למוזיקה של אוניברסיטת קייפ קוסט ובבית הספר לאמנויות הבמה באוניברסיטת לגון.
מנסה מת בגאנה ב-1991.

## פרסים והוקרה
*1990 קיבל פרס ב"ליל פרסי היילייף" שאורגן על ידי הוועדה הלאומית לתרבות של גאנה.

## קישורים חיצוניים
*באתר music.,apple
*באתר הקרן דניאל לנגלואה לפי 1994 J Collins
*  John Collins At the Crossroads The Ghanaian Concert Party African Popular entertainment 1994

## לקריאה נוספת
*Ronnie Graham *Gold Coast Highlife and Roots Rhythms of Ghana* . in Simon Broughton et al *The Rough Guide to World Music*, Penguin Books, 1994 London

## הערות שוליים

קטגוריה:גנאים שנפטרו ב-1991
קטגוריה:גנאים שנולדו ב-1920
קטגוריה:מוזיקאים גאנאים
קטגוריה:גיטריסטים
קטגוריה:מוזיקאי ג'אז
קטגוריה:מלחינים
קטגוריה:מורים למוזיקה